Tiedotusvälineille 16.9.2016
Julkaisuvapaa heti

**Teatteri Hevosenkenkä**

**Teatteri Hevosenkengän syyskausi alkaa kantaesityksellä**Perinteikäs ja lähes kaikille tuttu satu Maalaishiirestä ja kaupunkilaishiirestä saa uuden tulkinnan Teatteri Hevosenkengässä 22.9.2016. Elämme uutta kansainvaelluksen ja muuttovirtojen aikakautta sekä suuressa että pienessä mittakaavassa. Teatteri haluaa tuoda oman pienille lapsille tarkoitetun lempeän ja humoristisen esityksen tukemaan omaa näkemystään maailmanmenosta. Varhaisen puuttumisen tärkeys on todettu ratkaisevaksi ongelmien ehkäisyssä. Nämä ajatukset ovat olleet myös taustalla, kun Hevosenkengän **Maalaishiirtä ja Kaupunkilaishiirtä** on rakennettu näyttämölle. Kulttuurilla ja taiteella on lapsen kehityksessä valtava merkitys.

Molemmathiiret lähtevät omista ympäristöistään tutustumaan toistensa elämään ja tarvitsevat siihen rohkeutta ja avarakatseisuutta. On tärkeää oppia uutta ja nähdä maailmaa laulavat
Siiri Maalaishiiri ja Kake Kaupunkilaishiiri. Näytelmään on haluttu rakentaa kerroksia, jotka puhuvat samasta teemasta eri-ikäisille, aikuisetkin saavat mietittävää. Teatterinjohtaja **Kirsi Sirenin** kirjoittaman ja ohjaaman näytelmän on lavastanut ja siihen nuket suunnitellut **Mimmi Resman**, **Tommi Lindell** on säveltänyt musiikin ja toteuttanut äänimaailman. Valosuunnittelu on **Veijo Lindellin** ja taidokkaat nuket valmisti **Fanni Lieto.** Näyttelijöinä esityksen monissa rooleissa ovat **Antero Nieminen** ja **Niina Sillanpää**. **Dan Knaste**r ja **Veijo** **Lindell** vastaavat tekniikasta.

**Juhannusmäen näyttämöllä Tatu ja Patu supersankareina, Vaahteramäen Eemeli myös ruotsiksi ja Pippuridino myös kuvailutulkattuna**.

Yksi Hevosenkengän suurimpia viimeaikaisia menestyksiä, Aino Havukaisen ja Sami Toivosen **Tatu ja Patu supersankareina**, palaa ohjelmistoon 19.10.- 30.10. **Katja Krohnin** ohjaus ja Mimmi Resmanin visualisointi ovat aivan omaa luokkaansa. Tämä on varsinainen nykylapsien lempiteos. Rikas, kreisikin, ja hulvattoman huumorin täyteinen esitys uppoaa kaikenikäisiin. Nyt sama tekijätiimi on suunnittelemassa ensi kevään ensimmäistä ensi-iltaa **Maukan ja Väykän matkakirjaa**, joka **Timo Parvelan** kirjana on kaikkien tuntema.

**Vaahteramäen Eemeli** metkuilee 2.11.- 6.11. ja 17.11.- 27.11. **Pippuridinon** esitykset ovat
9.11.- 13.11. Sunnuntain esitys 13.11. klo 15 **kuvailutulkataan**. Esteettömyys on yksi Hevosenkengän perustavoitteita.

Kaikkien rakastama Astrid Lindgrenin **Vaahteramäen Eemeli** saa **ruotsinkielisen ensi-iltansa**
**Emil i Lönneberga** 16.11. ohjaajana **Mikko Kivinen**. Hevosenkenkä esittää joka vuosi yhden ensi-illan ruotsiksi.

Hevosenkengän uudet hauskat ja mielenkiintoiset toimintamuodot **Peheperjantait** erikoisohjelmineen jatkuvat koko syyskauden ja rinnalle tulevat vielä **Isien illat** ja **Tyttöjen illat.**

**JOULUNÄYTELMÄT**
JUHANNUSMÄEN joulu on tunnelman, tuoksujen, tonttujen ja kaiken kauniin tyyssija. Koko mäestä rakennuksineen rakennetaan piparkakkutalo, joka on joulukauden avajaisista teatterin Galleriassa kaikkien nähtävillä. Ja mikä parasta. Loppiaisena se syödään yhteisvoimin. **Urpon ja Turpon joulu** on joulunäytelmänä 1.12.- 8.1. Ja yllätys yllätys. Joulupukki muoreineen vierailee Juhannusmäellä joulukauden avajaisissa 1.12. ko 18.
Annantalossa, Helsingissä vietetään joulunodotusaikaa **Pippuridinon joulu** näytelmään eläytyen 7.- 18.12. Ja Korvatunturin tuttu vierailee Annantalossakin.

**SATUMAINEN ULLA**
Teatterin visuaalisesta ilmeestä julisteissa, monissa nukeissa, lavastuksissa ja grafiikassa tuttu **Ulla Vaajakallio** saa **Satumainen Ulla** nimellä töistään näyttelyn teatterin Galleriassa. Näyttely avataan Maalaishiiren ja Kaupunkilaishiiren ensi-illan yhteydessä. Runsas ja värikäs näyttely on nähtävillä koko näytäntökauden.

**TAIDETERAPIA**
**Omaa tietä etsimässä** on tutkimusmatka itseen. Oletko elämäsi käännekohdassa? Haluatko löytää eväitä uudelle suunnalle tai syventää itsetuntemustasi? Taideterapiaryhmässä tutkitaan omia tunteita, elämää ja ajatuksia maalaten, kirjoittaen tai vaikka draaman avulla. Uusi ryhmä aloitti 12.9. ja kokoontuu 18 kertaa. Ryhmän ohjaajina ovat ryhmätaideterapeutti teatterikuraattori Sanna Hallén ja ryhmätaideterapeutti diakoni Kristiina Huotari. Työskentely ryhmissä on luottamuksellista ja edellyttää sitoutumista koko jaksoon.

**WORKSHOP**
**Nukkenäyttelemisen alkeet** **aikuisille workshop** on tapa tutustua nukkenäyttelemisen kiehtovaan maailmaan. Työpajassa opetellaan fyysistä lämmittelyä, nukkien karakterisointia, idean ilmentämistä nukkien tai esineiden avulla ja perehdytään eri nukketekniikoihin. Tarkastellaan myös, että mistä tunnistaa toimivan nukkenäytelmän ja kuinka sitä voi ryhtyä soveltamaan
esim. päiväkodeissa. Workshop on tiistaina 11.10 ja keskiviikkona 12.10. klo 17 -20. Kurssin vetäjänä on näyttelijä Pekka Heiman.

**Lelumuseo Hevosenkenkä**

**Sirkuksen magiaa** -erikoisnäyttely jatkuu 5.3.2017 saakka.

**Lisää vauhtia!** Ulkoleikit espoolaisten valokuvissa -pienoisnäyttely 27.8.2016–4.6.2017.
Valokuvat vievät katsojan aikamatkalle lapsille tärkeisiin leikkiympäristöihin ympäri Espoota**.**

Muistisairaille ja heidän läheisilleen suunnattu, maksuton työpajasarja **Käsinkosketeltavat muistot** **- Tour de Espoo** kiertää Espoon kirjastoissa joka toinen maanantai 5.9. alkaen.

Yhteydenotot:

**TEATTERI HEVOSENKENKÄ**
Juhannusmäki 2, Mankkaa, Espoo
Teatterisihteeri Johanna Bergman +358 (0)9 4391 220
Markkinointisihteeri Erja Andelin +358 (0)9 4391 2212
hevosenkenka@hevosenkenka.fi
[www.hevosenkenka.fi](http://www.hevosenkenka.fi/)

**LELUMUSEO HEVOSENKENKÄ**Näyttelykeskus WeeGeeAhertajantie 5, Tapiola, EspooMuseonjohtaja Johanna Rassi +358 (0)50 576 7677
Museolehtori Hanna Jussila +358 (0)50 5900 137[www.lelumuseohevosenkenka.fi](http://www.lelumuseohevosenkenka.fi/)